Document ID: 32009R1179

UREDBA KOMISIJE (ES) št. 1179/2009
z dne 26. novembra 2009
o spremembi ali razveljavitvi nekaterih uredb o razvrstitvi blaga v kombinirani nomenklaturi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o Skupni carinski tarifi (1), in zlasti člena 9(1)(a) Uredbe,
ob upoštevanju naslednjega:
(1)
Nekatere uredbe Komisije o razvrščanju blaga, sprejete zaradi zagotovitve enotne uporabe kombinirane nomenklature, določene z Uredbo (EGS) št. 2658/87, se nanašajo na oznake ali opombe, ki ne obstajajo ali ne veljajo več. Zato je treba te uredbe spremeniti, da se upoštevajo ustrezne veljavne oznake in opombe.
(2)
Razvrstitve blaga, določene v nekaterih drugih uredbah, so postale odvečne ali niso več ustrezne ali veljavne, med drugim zaradi sprememb opisov blaga in njegovih oznak v harmoniziranem sistemu ali kombinirani nomenklaturi. Zato je treba navedene uredbe spremeniti ali razveljaviti.
(3)
Analitska metoda, določena v Uredbi Komisije (EGS) št. 3470/89 (2), je postala odvečna, saj dodatna opomba, ki se je uporabljala z uporabo navedene metode, ne obstaja več. Zato je treba Uredbo (EGS) št. 3470/89 razveljaviti.
(4)
Ukrepi, določeni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Uredbe, navedene v stolpcu 2 tabele iz Priloge I k tej uredbi, se spremenijo, kakor je določeno v navedeni prilogi.
Člen 2
Uredbe, navedene v stolpcu 2 tabele iz Priloge II k tej uredbi, se spremenijo, kakor je določeno v navedeni prilogi.
Člen 3
Uredbe, navedene v Prilogi III k tej uredbi, se razveljavijo.
Člen 4
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. novembra 2009

Labels: 3
15
19